《冬日杂兴四首 其四》
明代·何瑭

五岳柱四极，众山难比崇。春夏泄化机，涧谷披青红。

霜雪任刻轹，巀嶪蟠苍穹。天地有正气，令人豁心胸。

作者简介：（1474—1543）明河南武陟人，字粹夫，号柏斋。弘治十五年进士。为翰林修撰。不屈于刘瑾，累疏致仕。后出为开州知府，历工、户、礼三部侍郎、南京右都御史。致仕里居十余年，教子弟以孝弟忠信。对王守仁之学颇有微辞。有《医学管见》、《阴阳律吕》、《柏斋三书》、《柏斋集》。